CELEX: C2006/178/06
Language: da
Date: 2006-07-29 00:00:00
Title: Sag C-517/04: Domstolens dom (Anden Afdeling) af  8. juni 2006  — Visserijbedrijf D.J. Koornstra & Zn. vof mod Productschap Vis (anmodning om præjudiciel afgørelse fra College van Beroep voor het bedrijfsleven, Nederlandene) (Afgift på transport af rejer med fiskerfartøjer, der er indregistreret i en medlemsstat, bestemt til finansiering af anlæg til sining og pilning af rejer i samme medlemsstat — artikel 25 EF — afgift med tilsvarende virkning som told — artikel 90 EF — intern afgift)

29.7.2006   
            
            
               DA
            
            
               Den Europæiske Unions Tidende
            
            
               C 178/4
            
         Domstolens dom (Anden Afdeling) af 8. juni 2006 — Visserijbedrijf D.J. Koornstra & Zn. vof mod Productschap Vis (anmodning om præjudiciel afgørelse fra College van Beroep voor het bedrijfsleven, Nederlandene)
   (Sag C-517/04) (1)
   
   (Afgift på transport af rejer med fiskerfartøjer, der er indregistreret i en medlemsstat, bestemt til finansiering af anlæg til sining og pilning af rejer i samme medlemsstat - artikel 25 EF - afgift med tilsvarende virkning som told - artikel 90 EF - intern afgift)
   (2006/C 178/06)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: Visserijbedrijf D.J. Koornstra & Zn. vof
   
      Sagsøgt: Productschap Vis
   Sagens genstand
   Anmodning om præjudiciel afgørelse — College van Beroep voor het bedrijfsleven — forenelighed med fællesskabsretten, navnlig med artikel 25 EF og artikel 90 EF, af en afgift, der i en medlemsstat pålægges virksomheder for transport af rejer med et fartøj, der er registreret i denne stat — virksomheden skal også betale afgiften for rejer, der transporteres til andre steder i Fællesskabet — afgiften er bestemt til finansieringen af siningen og pilningen af rejer i denne medlemsstat — afgift med tilsvarende virkning — pålægges afgiften virksomhederne eller varerne?
   Konklusion
   En afgift, der opkræves af et offentligretligt organ i en medlemsstat i henhold til kriterier, der er identiske for indenlandske produkter, der er bestemt for hjemmemarkedet, eller for udførsel til andre medlemsstater, udgør en afgift med tilsvarende virkning som told ved udførsel, der er forbudt efter artikel 23 EF og 25 EF, hvis provenuet fra denne afgift anvendes til at finansiere aktiviteter, som kun kommer indenlandske produkter, der er bestemt til hjemmemarkedet, til gode, og såfremt de fordele, som opnås ved anvendelsen af provenuet fra afgiften, fuldt ud udligner den byrde, som disse produkter bærer. Derimod er en sådan afgift i strid med forbuddet mod forskelsbehandling i artikel 90 EF, såfremt de fordele, som de indenlandske produkter, der forarbejdes eller afsættes på hjemmemarkedet, opnår ved anvendelsen af afgiftsprovenuet, kun delvis udligner den byrde, der påhviler dem.
   
      (1)  EUT C 69 af 19.3.2005.